การควบคุมอาหาร และการออกกำลังกาย ช่วยให้ความจำยังคงดีอยู่ในยามแก่ตัวลง จริงหรือไม่?
นักวิทยาศาสตร์กำลังพยายามค้นคว้าดูว่า การควบคุมอาหารและการออกกำลังสามารถช่วยให้ความจำของคนเราดีอยู่ต่อไป ในยามที่แก่ตัวลงนั้นได้จริงละห
ผู้เชี่ยวชาญพยากรณ์ว่า ภายในปีพุทธศักราช2593 จะมีคนเป็นโรคสมองเสื่อม หรือ Alzheimer's Disease มากกว่า 106 ล้านคน ที่วัดคริสต์ First Baptist Churchในเมืองแจ็คสันวิลล์ รัฐฟลอริด้า ผู้มาที่วัดคริสต์แห่งนั้นกำลังพยายามป้องกันมิให้ตนเองเป็นโรคสมองเสื่อมด้วยวิธีออกกำลังให้ร่างกายและสมองแข็งแรง มีครูมาสอนภาษาเสปญให้พวกเขาบางคนขี่ม้าถึงแม้อายุล่วงเข้าวัยแปดสิบกว่าปีแล้วก็ตาม คุณแม่ของสาธุคุณ เจมส์บราวน์เสียชีวิตด้วยโรคสมองเสื่อม ซึ่งทำให้คนจำอะไรไม่ได้พูดไม่ได้และควบคุมการทำงานของส่วนต่างๆ ของร่างกายตัวเองไม่ได้ สาธุคุณ เจมส์ บราวน์ทราบดีว่า ตนมีเชื้อพันธุ์ของโรคนั้นดังนั้นเขาจึงหาทางต่อสู้กับโรคนั้นด้วยวิธีการต่างๆอย่างแข็งขันยิ่ง ท่านสาธุคุณเจมส์ บราวน์ทราบดีว่าโรคสมองเสื่อมทรมานแค่ไหน สาธุคุณบราวน์และคริสต์ศาสนิกชนที่มาวัดคริสต์FirstBaptist Church ร่วมงานกับบรรดานักวิจัยของมหาวิทยาลัย ดุคมาตั้งแต่ปีพุทธศักราช 2551 คุณ แคธลีนเวลช-โบห์เมอร์แห่งมหาวิทยาลัยดุคกล่าวว่า นักวิจัยสังเกตเห็นความเปลี่ยนแปลงในหมู่คริสต์ศาสนิกชนที่มาวัดนั้นตั้งแต่เริ่มการศึกษาวิจัยกว่าการศึกษาวิจัยจะได้ข้อสรุปขั้นสุดท้ายคงจะต้องรออีกสองสามปี แต่การที่คนเราอายุยืนขึ้น และการที่มีวิสัยว่าผู้ป่วยด้วยโรคสมองเสื่อมจะเพิ่มขึ้นเป็นสองเท่าตัวในอีก 25 ปีข้างหน้า นักวิจัยอื่นๆ ก็กำลังค้นคว้าดูว่าการเปลี่ยนลีลาชีวิตจะช่วยลดความเสี่ยงต่อการเป็นโรคสมองเสื่อมได้หรือไม่? นายแพทย์ นิโคเลโอสสการ์เมอัสเป็นผู้นำในการวิจัยศึกษาที่มหาวิทยาลัยโคลัมเบีย การศึกษาวิจัยที่ว่านี้ตรวจสอบเกี่ยวกับนิสัยด้านการรับประทานอาหารและการออกกำลังในหมู่ผู้สูงอายุชาวนครนิวยอร์คเกือบ 2,000 คนโดยนักวิจัยไปเยี่ยมพวกเขาถึงที่บ้าน และสอบถามเกี่ยวกับนิสัยด้านการออกกำลัง และการรับประทานอาหารของพวกเขาและติดตามดูพฤติกรรมของพวกเขาเป็นเวลาราวๆ ห้าปีครึ่ง นักวิจัยเพ่งความสนใจไปที่เรื่องโภชนาการ แบบของทางย่านทะเลเมดิเตอร์เรเนียนซึ่งอุดมสมบูรณ์ไปด้วยผลไม้ผัก ปลาและน้ำมันมะกอก และการออกกำลังนั้นมากเป็นพิเศษเพื่อดูว่าจะช่วยลดความเสี่ยงต่อการเป็นโรคสมองเสื่อมได้หรือไม่?ปรากฎว่าผู้ที่รับประทานอาหารแบบนั้นทำให้ความเสี่ยงต่อการเป็นโรคสมองเสื่อมลดลง40 เปอร์เซ็นต์ ผู้ที่รับประทานอาหารแบบนั้น และออกกำลังด้วยทำให้ลดความเสี่ยงต่อการเป็นโรคดังกล่าวอย่างน้อย61 เปอร์เซ็นต์ ผลของการศึกษาวิจัยข้างต้นนี้ ลงพิมพ์อยู่ในวารสารแพทยสมาคมแห่งอเมริกา